


Na temelju članka 98. stavka 1.  Statuta Obrtničke škole Gojka Matuline Zadar, a sukladno Zakonu o proračunu („Narodne novine“ br. 144/21.) i Pravilniku o proračunskom računovodstvu i računskom planu („Narodne novine“ br. 124/14., 115/15., 87/16., 3/18., 126/19., 108/20. i 144/21.) i odredbi pravilnika o mjerama i načinu korištenja vlastitih prihoda i nenamjenskih donacija proračunskih korisnika Zadarske županije od 30. lipnja 2022. godine.,  Školski odbor Obrtničke škole Gojka Matuline Zadar,  na  prijedlog ravnateljice Silvane Ujdur Bilan, univ.spec.philol.,  na 6. sjednici održanoj dana  2.12 2022. godine donosi


[bookmark: _Hlk26523318]P R A V I L N I K
O MJERAMA I NAČINU KORIŠTENJA
NENAMJENSKIH DONACIJA I VLASTITIH PRIHODA
OBRTNIČKE ŠKOLE GOJKA MATULINE ZADAR


Članak 1.
Ovim Pravilnikom o mjerama i načinu korištenja nenamjenskih donacija i vlastitih prihoda (u daljnjem tekstu: Pravilnik) uređuju se mjerila i način korištenja vlastitih prihoda i nenamjenskih donacija Obrtničke škole Gojka Matuline Zadar, Ivana Mažuranića br. 32          (u daljnjem tekstu: Škola).
Odredbe ovog Pravilnika ne odnose se na sredstva državnog proračuna koje doznačuje Ministarstvo znanosti i obrazovanja sukladno odredbama zakona kojim se uređuje srednje obrazovanje.
Članak 2.
Izrazi koji se u ovom Pravilniku koriste za osobe u muškom rodu su neutralni i odnose se na muške i ženske osobe.

Članak 3.
Vlastiti prihodi Škole obuhvaćaju, u pravilu, prihode ostvarene od:
· iznajmljivanja prostora i opreme Škole
· prodajom nefinancijske imovine
· obavljanje ostalih djelatnosti na tržištu u skladu s Zakonom o proračunu
	Davanje u zakup prostora i opreme uređeno je Odlukom o uvjetima, kriterijima i postupku za uzimanje i davanje u zakup i privremeno korištenje prostora i opreme školskih ustanova kojima je osnivač Zadarska županija.

Članak 4.
Vlastiti prihodi iz članka 3. ovog Pravilnika koristit će se za sljedeću namjenu:
· za   podmirivanje materijalnih rashoda poslovanja i rashoda za nabavu nefinancijske imovine, ukoliko sredstva nisu dostatno osigurana u proračunu Zadarske županije,
· za razvoj i unapređenje Škole

Članak 5. 
Škola može ostvariti prihode od donacija fizičkih osoba, neprofitnih organizacija, trgovačkih društava i ostalih subjekata izvan općeg proračuna za koje ugovorom ili drugim aktom nije utvrđena njihova namjera.
Prihodi od nenamjenskih donacija koriste se kao i vlastiti prihodi ostvareni na tržištu obavljanjem osnovne i drugih djelatnosti Škole sukladno članku 4. ovog Pravilnika.	

Članak 6.
	O korištenju prihoda iz članka 3. i 5. ovog Pravilnika odlučuje Školski odbor Škole u okviru donošenja financijskog plana za tekuću godinu, te u slučaju neutrošenih, a prenesenih prihoda, kod donošenja Odluke o raspodjeli viška prihoda iz prethodne godine, uzimajući u obzir kriterije iz članka 4. ovog Pravilnika.
	Iznimno od odredbi stavka 1.ovoga članka, školski odbor Škole može, u okolnostima više sile ili prijeke potrebe, odlučiti o drukčijoj namjeni nenamjenskih donacija i vlastitih prihoda, isključivo uz prethodnu suglasnost nadležnog Upravnog odjela Zadarske županije.

Članak 7.
Kada ostvari nenamjenske donacije i vlastite prihode Škole je dužna iste evidentirati sukladno propisima kojima je uređeno proračunsko računovodstvo.


Članak 8.
Ovaj Pravilnik, kao i sve njegove daljnje izmjene i/ili dopune, objavit će se i na mrežnim stranicama Škole.
Sve izmjene i/ili dopune ovog Pravilnika donose se na isti način kao i ovaj Pravilnik.


Članak 9.
Ovaj Pravilnik stupa na snagu  danom  objave na oglasnoj ploči Škole.
	Ovaj Pravilnik objavit će se na mrežnim stranicama Škole.
	Danom stupanja na snagu ovog Pravilnika prestaje važiti Pravilnik o ostvarenju i načinu korištenja vlastitih sredstava (KLASA:602-03/20-02/73; URBROJ:2198-1-66-20-01 od             7. srpnja 2020. godine).


KLASA: 602-02/22-04/17
URBROJ: 2198-1-66-22-01
Zadar, 2.12. 2022. godine
Predsjednica Školskog odbora:

Džanan Selimović

